तानसेन
संगीत सम्राट तानसेन अकबर के अनमोल नवरत्नों में से एक थे। अपनी संगीत कला के रत्न थे। इस कारण उनका बड़ा सम्मान था। संगीत गायन के बिना ‍अकबर का दरबार सूना रहता था। तानसेन के ताऊ बाबा रामदास उच्च कोटि के संगीतकार थे। वह वृंदावन के स्वामी हरिदास के शिष्य थे। उन्हीं की प्रेरणा से बालक तानसेन ने बचपन से ही संगीत की शिक्षा पाई। स्वामी हरिदास के पास तानसेन ने बारह वर्ष की आयु तक संगीत की शिक्षा पाई। वहीं उन्होंने साहित्य एवं संगीत शास्त्र की शिक्षा प्राप्त की।
त्रैलोक्यनाथ संयाल
त्रैलोक्यनाथ संयाल () ब्रह्म समाज के एक गुरू थे जिन्होंने वैष्णव एवं ब्रह्म समाज के विचारों का संमिश्रण किया। उन्होंने ब्रह्म संगीत की रचना एक कला के रूप में की। रवीन्द्रनाथ ठाकुर ने ब्रह्म संगीत का प्रचार बंगाल में किया। उनके गाने आज भी ब्रह्म समाज में प्रार्थना की तरह गाए जाते हैं। उन्होंने अपने गानों में शास्त्रीय ही नहीं लोक धुनों जैसे भाटीयाली और रामप्रसादी का भी प्रयोग किया।